দেশত ম ’ বাইল ফোনৰ নম্বৰসমূহ ১১টা অংকৰ হ ’ ব বুলি প্ৰকাশিত বাতৰি সন্দৰ্ভত দেওবাৰে প্ৰতিক্ৰিয়া কৰিছে ট্ৰায়ে (Telecom Regulatory Authority of India) । ট্ৰায়ে এই বাতৰিসমূহৰ দাবী অস্বীকাৰ কৰিছে। শুকুৰবাৰে ট্ৰায়ে ‘ Ensuring Adequate Numbering Resources for Fixed Line and Mobile Services ’ শীৰ্ষক এক পৰামৰ্শাৱলী দিছিল। ট্ৰায়ে কয় যে তেওঁলোকৰ পৰামৰ্শাৱলীৰ সম্পূৰ্ণ ভুল ব্যাখ্যা কৰা হৈছে। আৰু ট্ৰায়ে ম ’ বাইল সেৱাৰ বাবে ১১টা অংকৰ নম্বৰৰ পৰামৰ্শ আগবঢ়োৱা নাই। তাৰ বিপৰীতে দেশত ম ’ বাইল সেৱাত ১০টা অংকৰ ফোন নম্বৰেই বাহাল থাকিব। ট্ৰায়ে কেৱল ফিক্সড লাইন নম্বৰৰ পৰা ম ’ বাইল নম্বৰলৈ ডায়েল কৰাৰ ক্ষেত্ৰত ম ’ বাইল নম্বৰৰ আগত এটা শূন্য (০) ব্যৱহাৰৰ পৰামৰ্শ আগবঢ়াইছে। ম ’ বাইল নম্বৰৰ পৰা ফিক্সড লাইন নম্বৰলৈ ফোন লগোৱাৰ ক্ষেত্ৰতো শূন্য (০) লগোৱাটো বাধ্যতামূলক।